يا أفندى ياللى ماشى

يا افندي ياللي ماشي

 كلمات 
يا افندي ياللي ماشي شحتني للمولود

أبوه لسة ما جاشي والجودة م الموجود

يارب انت تخليه لي وتخليني علشانه

لما يكبر يالالاللي يمكن يفيد أوطانه

قدها وقدود الجودة م الموجود

أنا مصرية أربيه عارفة قانون التربية

أول شئ ينطق بيه حب الوطن والوطنية

قدها وقدود الجودة م الموجود

من جيبك يالله ناولني من فضلك شئ للواد

أتأخر أبوه يبهدلني قبل ما يفوت الميعاد

تبقى فضيحة بشهود الجودة م الموجود

النصر مكتوب في جبينه والفتح باين عليه

النبي حارسه وضمينه والخميسة بين عينيه

عين الحسود فيها عود الجودة م الموجود

تصنيف:اغانى باللغه المصريه
تصنيف:كلمات اغانى